શ્રી ઠુંમરે વધુમાં જણાવ્યું કે અમેરિકાએ ઇરાન ઉપર પ્રતિબંધ ફરમાવ્યો છે તેના કારણે આંતરરાષ્ટ્રીય બજારમાં ઓઇલના ઉત્પાદન અને પુરવઠામાં ભારે મોટો ઘટાડો થવાની શકયતાઓ દેખાઇ રહી છે અને તેના કારણે ક્રુડ ઓઇલના ભાવોમાં સમયાંતરે ઉછાળા આવી રહ્યા છે. ક્રુડ ઉત્પાદક અગ્રણી દેશો (સાઉદી અરેબીયા, રશીયા અને વેનેઝુએલા) એ રોજના દસ લાખ બેરલ ક્રુડનું ઉત્પાદન વધારવાનો અને બજારમાં પુરવઠાનું સંતુલન જાળવવાનું જાહેર કર્યુ છે પરંતુ જાણકાર લોકોના કહેવા પ્રમાણે રોજના દસ લાખ બેરલ ક્રુડનું ઉત્પાદન વધારવાથી વૈશ્વિક માંગ પુરી થઈ શકે તેમ નથી અને તેથી આંતરરાષ્ટ્રીય બજારમાં ક્રુડના ભાવો હજુ વધવાની પુરેપુરી શકયતાઓ દેખાઇ રહી છે ત્યારે મોદી સરકારે દેશના અર્થતંત્ર ને ટકાવી રાખવા અગમચેતીના પગલાં ભરવાની જરૂર છે નહીંતર દેશનું અર્થતંત્ર હજુ વધારે ખોરવાઇ જશે તેમાં શંકાને કોઇ સ્થાન નથી.